Yksi paljasjalkakenkien hyöty, josta harva puhuu.
Hei, Henry tässä – Kipukaupan perustaja. Olen käyttänyt paljasjalkakenkiä yli kymmenen vuotta. Aluksi halusin vain vahvemmat nilkat ja vähemmän urheiluvammoja. Mutta pikkuhiljaa aloin huomata jotain tärkeämpää.👣 Jalat alkoivat opettaa mun aivoja. Kun tunsin enemmän, liikuin viisaammin.
🍂 Kuvittele tämä kanssani… Seisot paljain jaloin syksyisellä metsäpolulla. Maa on viileä ja kostea. Ilmassa tuoksuu märkä maa ja pudonneet lehdet. Kaikkialla on hiljaista – mutta ei sellaista hiljaisuutta, jossa ei tapahdu mitään. Jossain rasahtaa oksa. Ylhäällä puiden latvat liikkuvat kevyesti tuulessa. Astut eteenpäin. Polku tuntuu pehmeältä jalkojen alla. - - - - - Kävelet ylämäkeen, paino siirtyy päkiälle. Kehosi kallistuu eteenpäin, kuin se tietäisi itse, mitä tehdä. Alamäessä paino siirtyy kantapäille, ja polvet joustavat – ilman että edes ajattelet sitä. Keho tekee sen vastaamalla siihen, mitä aistit. - - - - - Pidät tauon ja ihailet maisemia. Huomaat, ettei keho pysähdy edes silloin, kun seisot paikallaan. Painopiste vaihtelee, pienet lihakset jaloissa työskentelevät, tasapaino etsii itseään joka hetki. Et enää tunne vain maata jalkojen alla – tunnet, miten kehosi viestii jatkuvasti. Lopulta huomaat tämän: liike syntyy tuntemuksesta.
Kokeile tätä harjoitusta nyt Hengitä rauhassa kolme kertaa. Anna kehon pehmetä jokaisella uloshengityksellä. Tee sitten pieni aikomus: 👉 “Haluan nostaa käteni.” Älä liiku vielä. Vain huomaa, että aikomus on olemassa. Pidä huomiosi siinä kädessä. Koita tehdä liikkeestä niin pieni kuin mahdollista. Huomaa, että ensin on vain tunne – ehkä pieni impulssi, paine, lämpö tai jännite. Jos et kiirehdi, tunnet miten tuo tuntemus alkaa synnyttää liikettä. Jatka liikettä seuraamalla, miten jokainen uusi tuntemus muuttaa liikettä. - - - - - Kun alat tuntea enemmän, alat myös liikkua paremmin. Kun alat liikkua paremmin, alat voida paremmin. - - - - - Tämä on kehotietoisuutta käytännössä. Et opettele sitä kirjoista. Et tarvitse saliohjelmaa. Riittää, että tulet uteliaaksi kehosi tuntemuksista. Kukaan ei tunne kehoasi kuin sinä.
🍂 Miten paljasjalkakengät liittyvät tähän? Kun jalkapohjat tuntevat enemmän, aivot saavat enemmän tietoa kehosta ja maasta sen alla. Jokainen pieni epätasaisuus ja painonsiirto lähettää signaalin aivoihin – ikään kuin kartta, joka päivittyy joka askeleella. Aivosi rakentavat tämän palautteen avulla entistä tarkemman kuvan siitä, missä olet ja miten liikut. Siksi tasapaino paranee. Siksi liike muuttuu pehmeämmäksi. Siksi keho alkaa toimia älykkäämmin – luonnostaan. - - - - - 👣 Paljasjalkakengät eivät vain suojaa. Ne antavat sinun tuntea enemmän. Kun alat tuntea enemmän, alat myös liikkua paremmin. - - - - - Tämä on yksi niistä hyödyistä, joista harva puhuu – mutta joka muuttaa kaiken. - - - - - Henry – Kipukaupan perustaja Kehosi viestii jatkuvasti. Kuunteletko? #VaistoaKehosi
P.S. Ja jos sinulla ei vielä ole paljasjalkakenkiä, jotka antavat jalkojesi tuntea alustan – löydät laajan valikoiman täältä 👇
Kaikki paljasjalkakengät
‍
Rakkaudella jo vuodesta 2020 alkaen ❤️ Kipu Solutions Oy Mantereentie 13 37500 Vesilahti Ei enää viestejä?